Stále sa mi nedarí čítať toľko, koľko by som chcel. Možno preto, že prevládajú teplé dni a ja sa rýchlejšie unavím.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
# Tieto čítame
Dnes píše Pero Le Kvet.
Stále sa mi nedarí čítať toľko, koľko by som chcel. Možno preto, že prevládajú teplé dni a ja sa rýchlejšie unavím. A možno preto, že v lete sa neviem na čítanie sústrediť viac než v zime. V každom prípade, nejaké knihy som prečítal a páčili sa mi.
Podľa názvu by sa mohlo zdať, že David Lynch napísal návod ako chytať veľké ryby. Nie je to však žiadna rybárska príručka. David Lynch napísal knihu, v ktorej sa chcel podeliť s čitateľmi o svoje myšlienky, nápady a spomienky, pričom sa hlavne zameral na transcendentálnu meditáciu, ktorá mala zásadný vplyv na jeho kvalitný a kreatívny život. Popri tom nezabudol čitateľom ponúknuť aj mnoho autobiografických informácii a zákulisných pikošiek zo svojho filmového sveta. Kniha je rozdelená na 85 krátkych kapitol, ktoré sú doplnené o dva rozhovory Davida Lyncha s Paulom McCartneyom a Ringom Starrom o meditácii.
Nový román Jeana-Paula Duboisa sa odohráva v blízskej budúcnosti na prelome rokov 2031-32 vo Francúzsku, ktoré je celé zaliate vodou, pretože neustále prší. Hlavným hrdinom je opäť muž menom Paul, čo je pre tohto autora typické. Tentokrát sa hlavný hrdina musí vyrovnávať so svojou minulosťou, presnejšie s deštruktívnymi stopami, ktoré na ňom zanechal jeho otec. Paul nedokáže kvôli tomu nadväzovať vzťahy s inými ľuďmi a preto je odkázaný na komunikáciu s umelou inteligenciou. Jadro románu tvoria záznamy stretnutí Paula so svojím terapeutom, počas ktorých Paul podáva svedectvo o tom, aké monštrum bol jeho otec a ako mu ubližoval. Celý román je aj tentokrát okorenený takmer neznesiteľnou dávkou melanchólie, našťastie autor nešetril ani humorom, čo vo výsledku pôsobí ako dobrá čierna komédia.
Túto nenápadnú zbierku poviedok som zhltol na posedenie. Deväť poviedok spája téma pracovného pohovoru. Švédsky autor Jacob Sundberg sa totiž vo svojich humorných poviedkach pokúsil vykresliť, čo všetko sa Vám môže stať počas pracovného pohovoru a ako taký pohovor môže skončiť, ak sa počas neho udejú nečakané zvraty. Pri čítaní týchto poviedok si možno aj Vy spomeniete na svoje pracovné pohovory a ľudí, ktorí ich s Vami absolvovali. Snáď budú Vaše spomienky rovnako zábavné ako Sundbergove poviedky.
Muriel Barberyová patrí medzi moje obľúbené spisovateľky. Každú jej knihu som si prečítal s potešením. Vo svojom novom románe, ktorý sa v origináli volá Thomas Helder, podľa postavy holandského spisovateľa, ktorý zomrel v najlepších rokoch, Muriel Barberyová popisuje pohrebné zhromaždenie, ktoré sa koná v dome jeho matky. Ústrednou postavou tohto románu je francúzska architektka Margaux, ktorá bola Helderova blízka priateľka. Román je postavený na rozhovoroch Margaux s ostatnými zhromaždenými, najmä však s bratom zosnulého Jorgom. Tieto rozhovory postupne odhaľujú vzdialené spomienky na minulosť. Napriek konverzačnému charakteru tohto románu, v ktorom absentuje dej, je môj čitateľský zážitok nadštandartný.
Pero Le Kvet
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.